คือตกขาวของหนูเป็นสีน้ำตาลอะค่ะ มีกลิ่นนิดนึง ถ้าดมใกล้ กกน. นะคะ ไม่เเสบ ไม่คัน หลังเป็นประจำเดือนตกขาวจะเป็นสีน้ำตาลอยู่ประมาณ 1-3 อาทิตย์อะค่ะแล้วแต่เดือนเป็นแบบนี้มดลูกผิดปกติมั๊ยคะแล้วเสี่ยงที่จะเป็นโรคอะไรมั๊ยคะ แล้วมีวิธีรักษาตกขาวให้หายขาดมั๊ยคะ ช่วยแนะนำหน่อยนะคะ ตอนนี้เครียดมากๆเรยค่ะ ขอบคุนค่ะ
สวัสดีค่ะตกขาวปกติมักเป็นสีขาวใส ไม่มีกลิ่นเหม็น แต่อาจมีลักษณะแตกต่างไปในแต่ละคน และแต่ละช่วงของรอบเดือนค่ะ หากปริมาณมากขึ้น สีเปลี่ยนไป เกิดกลิ่นไม่พึงประสงค์ขึ้น มีอาการคัน มีเลือดออกระหว่างรอบเดือน มีอาการเจ็บบริเวณท้องน้อย หรือเจ็บขณะปัสสาวะ อาจเบ่งบอกว่ามีความผิดปกติของระบบสืบพันธุ์ เช่น การติดเชื้อ ไม่ว่าจะเป็นเชื้อรา เชื้อแบคทีเรีย หรือโรคติดเชื้อทางเพศสัมพันธ์อื่น อาจเกิดจากการแพ้ระคายเคืองต่าง ๆ ติ่งเนื้อบริเวณปากมดลูก เป็นต้นในกรณีนี้ยังไม่สามารถบอกได้อย่างแน่ชัดว่าผิดปกติหรือไม่ค่ะการที่ตกขาวมีสีน้ำตาลหลังเป็นประจำเดือน ก็อาจเกิดจากมีเลือดเก่า ๆ ภายในช่องคลอดมาปะปนก็เป็นได้ แนะนำว่า ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ